ddrg/super_eurlex huggingface dataset:
1.2

Opredelitev dodatnih stroškov štabov, ki se financirajo iz skupnih sredstev: (a) Stroški prevoza: prevoz na območje operacij in z njega z namenom razmestitve, vzdrževanja in vrnitve štabov vojaških sil, štabov poveljstva sil misije in štabov poveljstva komponent. (b) Potovanja in nastanitev: potni stroški in stroški nastanitve operativnega štaba za službene poti, potrebne za operacijo; potni stroški in stroški nastanitve osebja iz postavljenih štabov poveljstev za službena potovanja v Bruselj in/ali na sestanke, povezane z operacijo. (c) Prevozi/potovanja (brez stroškov za dnevna nadomestila) v zvezi s štabi poveljstva znotraj območja operacij: izdatki v zvezi s prevozi vozil in drugimi potovanji z drugimi sredstvi ter tovorni stroški, vključno s stroški potovanj nacionalnih okrepitev in obiskovalcev; dodatni stroški v zvezi z gorivom v primerjavi s stroški običajnih operacij; najem dodatnih vozil; stroški obveznega zavarovanja odgovornosti do tretjih oseb, ki jih nekatere države zahtevajo od mednarodnih organizacij, ki svoje operacije izvajajo na njihovem ozemlju. (d) Uprava: dodatna pisarniška oprema in oprema za nastanitev, pogodbene storitve in splošne storitve, stroški vzdrževanja zgradb štaba poveljstva. (e) Civilno osebje, zaposleno posebej v štabih poveljstva, upravičenih za potrebe operacije: civilno osebje, ki dela v Uniji, mednarodno in lokalno osebje, ki je najeto na območju operacij in potrebno za vodenje operacije zunaj običajnih zahtev v zvezi z operacijo (vključno s plačilom nadomestil za nadurno delo). (f) Komunikacije med upravičenimi štabi poveljstva ter med upravičenimi štabi poveljstva in neposredno podrejenimi silami: odhodki za osnovna sredstva za nakup in uporabo dodatne komunikacijske in IT opreme ter stroški za opravljene storitve (najem in vzdrževanje modemov, telefonskih vodov, satelitskih telefonov, kodiranih telefaksov, varovanih linij, internetnih dostopov, podatkovnih linij, omrežij na lokalnem območju). (g) Vojašnice in namestitev/infrastruktura: odhodki za pridobivanje, najem ali obnovo potrebnih objektov štabov poveljstva na območju operacij (najemi zgradb, zaklonišč, šotorov), če je to potrebno. (h) Obveščanje javnosti: stroški v zvezi z informacijskimi kampanjami in obveščanjem medijev na ravni štaba poveljstva, v skladu z informacijsko strategijo, ki jo oblikuje štab poveljstva. (i) Reprezentanca in sprejemi: stroški za reprezentanco; stroški na ravni štaba poveljstva, potrebni za vodenje operacije.
(5)

Z Izvedbeno uredbo Komisije (EU) 2018/886 (4) so bili uvedeni nekateri ukrepi trgovinske politike v zvezi z nekaterimi izdelki s poreklom iz Združenih držav Amerike. Izdelki, za katere se uporabljajo ti ukrepi trgovinske politike, so našteti v Prilogi I k navedeni uredbi. Med izdelki, naštetimi v navedeni prilogi, so motorna kolesa z batnim motorjem in prostornino cilindrov nad 800 cm3, ki se uvrščajo pod oznako KN 8711 50 00. Z Uredbo (EU) 2018/886 so bili uvedeni ukrepi iz člena 59 zakonika.
(3)

V skladu s členom 9h(3) Protokola so potrebne spremembe poglavja IIa ter prilog I in II k Protokolu, da se upošteva razvoj zakonodaje Unije o zadevah, ki jih zajemajo navedeno poglavje ter navedeni prilogi. Če sklepa ni mogoče sprejeti tako, da se omogoči hkratno izvajanje sprememb Protokola in sprememb zakonodaje Unije, se poleg tega spremembe, določene v osnutku sklepa, ki je predložen pogodbenicam v odobritev, uporabljajo začasno od 15. marca 2021, če je to mogoče, pri čemer se upoštevajo notranji postopki pogodbenic. Ta izbira datuma sovpada s prvo objavo sistema nadzora uvoza 2, s sodelovanjem v katerem je Norveška soglašala.
SKLEP SVETA (EU) 2021/99

z dne 25. januarja 2021

o sklenitvi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s točko (a) drugega pododstavka člena 218(6) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2020/1704 (2) je bil Sporazum v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020 (v nadaljnjem besedilu: Sporazum v obliki izmenjave pisem), podpisan 15. novembra 2020.

(2) Cilj Sporazuma v obliki izmenjave pisem je Uniji in Islamski republiki Mavretaniji omogočiti nadaljnje sodelovanje pri spodbujanju trajnostne ribiške politike in odgovornega izkoriščanja ribolovnih virov v mavretanskih vodah ter plovilom Unije omogočiti izvajanje ribolovnih dejavnosti v teh vodah.

(3) Sporazum v obliki izmenjave pisem bi bilo treba odobriti –

SPREJEL NASLEDNJI SKLEP:

Člen 1 Sporazum v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020, se odobri v imenu Unije (3).

Člen 2 Predsednik Sveta v imenu Unije poda uradno obvestilo iz točke 6 Sporazuma v obliki izmenjave pisem (4).

Člen 3 Ta sklep začne veljati na dan sprejetja.

V Bruslju, 25. januarja 2021 Za Svet Predsednik J. BORRELL FONTELLES

(1) Odobritev z dne 14. decembra 2020 (še ni objavljena v Uradnem listu).

(2) Sklep Sveta (EU) 2020/1704 z dne 23. oktobra 2020 o podpisu, v imenu Unije, in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2020 (UL L 383, 16.11.2020, str. 1).

(3) Besedilo Sporazuma v obliki izmenjave pisem je objavljeno v UL L 383 z dne 16. novembra 2020.

(4) Generalni sekretariat Sveta bo v Uradnem listu Evropske unije objavil datum začetka veljavnosti Sporazuma v obliki izmenjave pisem.
(1)

Letališče City of Derry se nahaja v Združenem kraljestvu in je del škotskega območja z informacijami za letenje (FIR), hkrati pa je blizu meje irskega območja z informacijami za letenje „Shannon FIR“. Med instrumentalnim priletom na letališče mora zrakoplov pred končnim pristankom vstopiti v Shannon FIR. Irski letalski organi so iz praktičnih razlogov, da bi olajšali varno izvajanje postopkov instrumentalnega prileta na letališču, prenesli upravljanje zračnega prometa / navigacijske službe zračnega prometa (ATM/ANS) za navedeni prilet na izvajalca ATM/ANS na letališču City of Derry. Potrdila, ki jih pristojni organi Združenega kraljestva izdajo izvajalcem navigacijskih služb zračnega prometa Združenega kraljestva v skladu z Uredbo (EU) 2018/1139, v Uniji ne bodo več veljavna po koncu prehodnega obdobja, določenega v Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (2) (v nadaljnjem besedilu: sporazum o izstopu).
„16.

Dimitriy (Dimitry, Dmitri, Dmitry) Valerievich UTKIN

Дмитрий Валерьевич Уткин (v ruskem zapisu)

Položaj(i): ustanovitelj in poveljnik skupine Wagner Group Čin: podpolkovnik (rezervist) Vzdevek: Vagner, Wagner Identifikacijska številka skupine Wagner Group: M-0209 Datum rojstva: 1. 6. 1970 ali 11. 6. 1970. Kraj rojstva: Asbest, Sverdlovsk Oblast, ZSSR (zdaj Ruska federacija) Državljanstvo: rusko. Naslov: Pskov, Ruska federacija. Spol: moški

Dimitriy Utkin, nekdanji častnik ruske vojaške obveščevalne službe (GRU), je ustanovitelj skupine Wagner Group in je odgovoren za usklajevanje in načrtovanje operacij za napotitev plačancev skupine Wagner Group v različne države. Kot poveljnik v okviru skupine Wagner Group je odgovoren za hude kršitve človekovih pravic, ki jih je zagrešila skupina in vključujejo mučenje ter izvensodne in samovoljne uboje in usmrtitve ter uboje in usmrtitve po hitrem postopku. To vključuje mučenje sirskega dezerterja do smrti s strani štirih članov skupine Wagner Group junija 2017 v provinci Homs v Siriji. Po navedbah nekdanjega člana skupine Wagner Group je Dimitriy Utkin osebno odredil mučenje dezerterja do smrti in snemanje tega dejanja.
(2)

Glede na resnost razmer v Siriji in nedavne spremembe v sirski vladi bi bilo treba na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge I k Sklepu 2013/255/SZVP, dodati štiri osebe. Informacije v zvezi s petimi osebami, ki so že na seznamu iz Priloge I k Sklepu 2013/255/SZVP, bi bilo treba posodobiti.
(3)

Delegirana uredba Komisije 2020/687 (2) dopolnjuje pravila za obvladovanje bolezni s seznama iz člena 9(1)(a), (b) in (c) Uredbe (EU) 2016/429, ki so opredeljene kot bolezni kategorij A, B in C v Izvedbeni uredbi Komisije (EU) 2018/1882 (3). Zlasti člena 21 in 22 Delegirane uredbe (EU) 2020/687 določata vzpostavitev območja z omejitvami v primeru izbruha bolezni kategorije A, vključno z afriško prašičjo kugo, in nekatere ukrepe, ki jih je treba na tem območju izvajati. Poleg tega člen 21(1) navedene delegirane uredbe določa, da območje z omejitvami zajema zaščitno območje, ogroženo območje in po potrebi dodatna območja z omejitvami okoli zaščitnih in ogroženih območij ali ob njih.
III.

V členu 40 se odstavki 3–7 spremenijo: „3. Pri preverjanju se uporabijo vsi viri informacij, ki so na voljo EJT, in tudi viri, ki so na voljo zadevnemu evropskemu tožilcu ali evropskemu delegiranemu tožilcu, v skladu z veljavnim nacionalnim pravom, vključno s tistimi, ki so mu na voljo v okviru nacionalne funkcije. Evropski tožilec oziroma evropski delegirani tožilec lahko pri preverjanju uporabi osebje EJT. Če je ustrezno, se lahko EJT posvetuje in izmenja informacije z institucijami, organi, uradi ali agencijami Unije ter nacionalnimi organi, za katere velja varstvo integritete pri morebitni prihodnji kazenski preiskavi. 4. Evropski delegirani tožilec oziroma evropski tožilec konča preverjanje, povezano s prevzemom preiskave, najmanj dva dni pred iztekom roka, predpisanega v členu 27(1) Uredbe. Preverjanje, povezano z začetkom preiskave, se konča najpozneje 20 dni po dodelitvi. 5. Če evropski delegirani tožilec, ki mu je dodeljena naloga preverjanja, preverjanja v zvezi s tem, ali preiskavo začeti ali ne, ne konča v predpisanem roku ali če sporoči, da tega ne more storiti v predvidenem roku, je o tem obveščen evropski tožilec, ki, kadar se zdi ustrezno, podaljša razpoložljivi čas ali evropskemu delegiranemu tožilcu izda ustrezno navodilo. 6. V zvezi z odločitvijo o prevzemu lahko evropski delegirani tožilec oziroma evropski tožilec zaprosi evropskega glavnega tožilca za podaljšanje roka, potrebnega za sprejetje odločitve o prevzemu zadeve, za največ pet dni. 7. Če zadevni evropski tožilec ali evropski delegirani tožilec odločitve ne izda v roku, se to šteje za odločitev, da se zadeva ne prevzame, in se ustrezno uporabi člen 42.“;
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Podaljšanje odstopanja naj bi trajalo do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) navedeno odstopanje podaljšal do 10. septembra 2020. Svet je 4. septembra 2020 s Sklepom (EU) 2020/1253 (6) navedeno odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) navedeno odstopanje podaljšal do 15. januarja 2021. Svet je 12. januarja 2021 s Sklepom (EU) 2021/26 (8) navedeno odstopanje podaljšal do 19. marca 2021. Svet je 12. marca 2021 s Sklepom (EU) 2021/454 (9) navedeno odstopanje podaljšal do 21. maja 2021. Svet je 20. maja 2021 s Sklepom (EU) 2021/825 (10) navedeno odstopanje podaljšal do 16. julija 2021. Svet je 12. julija 2021 s Sklepom (EU) 2021/1142 (11) navedeno odstopanje podaljšal do 30. septembra 2021.
(3)

Evropski ocenjevalni dokumenti, ki so jih pripravili in sprejeli organi za tehnično ocenjevanje, se nanašajo na naslednje gradbene proizvode: — gibke cevi za razpršilnike z zaključnimi nastavki, — lamelirani leseni elementi s pravokotnim prečnim prerezom iz radialno žaganih hlodov, — prednapeti rogljičeni masivni konstrukcijski les, ki se lahko predela v lepljeni lamelirani les in lepljeni masivni les, — lepljeni lamelirani les, rogljičen v polnem prečnem prerezu, — plošče/suhi estrih za zvočno izolacijo in nosilni trakovi iz valovite lepenke, polnjene s kremenovim peskom, — zmes iz zrnate gume v prahu za bitumen in bitumenske mešanice, — makropolimerna vlakna, ojačana z bazaltnimi vlakni, za uporabo v betonu, — izravnalni ventili s prirobnico, — kanali za sidranje, — sistemi za naknadno vgrajene povezave armaturnih palic z malto, — mehanski pritrdilni elementi za uporabo v betonu, — navorni ekspanzijski pritrdilni elementi za uporabo v betonu s spremenljivo delovno dobo do 50 let, — naknadno nameščeni pritrdilni elementi v betonu s ciklično obremenitvijo, ki povzroča utrujenost materiala, — neobremenjeni stalni opaži/sistemi na osnovi votlih blokov ali ploščah iz izolacijskega materiala in včasih betona.
(3)

Odločba Komisije 2007/453/ES (2) vsebuje sezname v zvezi z BSE-statusom držav ali regij glede na njihovo tveganje za BSE v delih A, B in C Priloge k navedenemu aktu. Države ali regije, navedene v delu A navedene priloge, se štejejo za države z zanemarljivim tveganjem za BSE, države ali regije, navedene v delu B navedene priloge, se štejejo za države z nadzorovanim tveganjem za BSE, del C navedene priloge pa določa, da je treba države ali regije, ki niso navedene v delu A ali B, šteti za države ali regije z nejasnim tveganjem za BSE.
(1)

Sklep Evropske centralne banke (EU) 2017/934 (ECB/2016/41) (3) določa merila za prenos pooblastila za sprejetje odločitev o pomembnosti nadzorovanih subjektov na vodje delovnih enot v Evropski centralni banki (ECB). Izkušnje pri izvajanju navedenega sklepa so pokazale, da so potrebna nekatera pojasnila in tehnične spremembe, zlasti zaradi doslednosti in gotovosti pri uporabi navedenih meril.
(9)

Izračun stroškov financiranja, ki izhajajo iz dolgoročnih poslov izposoje, bi bilo treba izpeljati iz stroškov, ki nastanejo pri vseh operacijah izposojanja v šestmesečnem obdobju, v katero je praviloma vključen datum izplačila. Razdelitev v šestmesečna obdobja upravičuje potreba po zagotovitvi, da so stroški financiranja, ki se zaračunajo za izplačilo, tesno povezani s prevladujočimi tržnimi cenami v času, ko se izplačilo izvede, in ne temeljijo na stroških financiranja, nastalih v oddaljenem časovnem obdobju. Tako se instrumenti financiranja in z njimi povezani stroški razporedijo v ustrezne razdelke. Točni fond instrumentov financiranja se določi šele ob zaključku šestmesečnega časovnega razdelka. To bi moralo omogočiti uporabo istih stroškov financiranja za vsa sočasna izplačila, pripisana istemu časovnemu razdelku, in zlasti zagotoviti pošteno, pravično in pregledno obravnavo med državami članicami. Državam članicam in proračunu EU za zunanje namenske prejemke v skladu s členom 3(1) Uredbe (EU) 2020/2094 bi se moral obračunati njihov ustrezni delež. S tem se prepreči arbitrarnost ali naključnost, kar je bilo značilno za tradicionalni vzajemni (back-to-back) sistem, pri katerem so stroški za vsakega posameznega upravičenca izhajali iz pogojev, ki jih je bilo mogoče dobiti na dan, ko so bila sredstva izposojena. Razen prvega časovnega razdelka, ki bi moral zajemati obdobje od 1. junija 2021 do 31. decembra 2021, bi moral vsak posamezen časovni razdelek zajemati obdobje šestih mesecev, ki se začne 1. januarja ali 1. julija. Aktivno obdobje zadnjega časovnega razdelka bi se moralo končati 31. decembra 2026, kar pomeni skupno enajst časovnih razdelkov. Časovni razdelki bi morali prenehati obstajati, ko se v celoti povrnejo vsa financirana izplačila.
(3)

V okviru strateškega pregleda EULEX KOSOVO se je Politični in varnostni odbor (PVO) dogovoril, da bi bilo treba misijo podaljšati do 14. junija 2023 in da bi bilo treba nalogo zagotavljanja operativne podpore za dialog pod okriljem EU prenesti na urad Evropske unije na Kosovu do 31. decembra 2022.
(1)

Člen 5(1) se nadomesti z naslednjim: „Člen 5 1. Pristojni organ države članice lahko pod pogoji, ki se mu zdijo primerni, odobri sprostitev določenih zamrznjenih sredstev ali gospodarskih virov ali zagotovitev nekaterih sredstev ali gospodarskih virov, potem ko ugotovi, da so zadevna sredstva ali gospodarski viri: (a) potrebni za osnovne potrebe katere koli osebe, navedene v Prilogi, in njenih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javnih gospodarskih služb, (b) namenjeni izključno za plačilo razumnih honorarjev in nadomestil za nastale stroške, povezane z zagotavljanjem pravnih storitev; (c) namenjeni izključno za plačilo honorarjev ali stroškov storitev za redno hrambo ali vzdrževanje zamrznjenih sredstev ali gospodarskih virov; (d) potrebni za kritje izrednih stroškov, pod pogojem, da je pristojni organ o razlogih, zaradi katerih meni, da bi bilo treba izdati posebno odobritev, uradno obvestil druge pristojne organe in Komisijo vsaj dva tedna pred odobritvijo; (e) nakazani na račun ali z računa diplomatskega ali konzularnega predstavništva ali mednarodne organizacije, ki uživa imunitete v skladu z mednarodnim pravom, v kolikor so taka plačila namenjena uporabi v uradne namene diplomatskega ali konzularnega predstavništva ali mednarodne organizacije (f) namenjeni izključno za plačilo dajatve, potrebne za: (i) opravljanje letov v humanitarne namene, za evakuacijo ali repatriacijo oseb ali za pobude, ki zagotavljajo podporo žrtvam naravnih, jedrskih ali kemičnih nesreč; (ii) opravljanje letov v okviru postopkov mednarodne posvojitve; (iii) opravljanje letov, potrebnih za udeležbo na srečanjih z namenom iskanja rešitve krize v Belorusiji ali spodbujanja političnih ciljev omejevalnih ukrepov, ali (iv) zasilni pristanek, vzlet ali prelet s strani letalskega prevoznika EU; ali (g) potrebni za obravnavo nujnih in jasno opredeljenih zadev v zvezi z varnostjo v zračnem prometu in po predhodnem posvetovanju z Agencijo Evropske unije za varnost v letalstvu. Države članice obvestijo druge države članice in Komisijo o vseh odobritvah na podlagi tega člena.“.
1.

člen 2 se spremeni: (a) vstavi se naslednji odstavek 1a: „1a. Kadar sta za namene Uredbe (EU) št. 795/2014 (ECB/2014/28) kot pristojna organa v zvezi s posameznim SPPS določeni dve centralni banki Eurosistema in če v odločitvi na podlagi člena 1(2) navedene uredbe, s katero se zadevni plačilni sistem določa kot SPPS, ni posebej določeno drugače, se uporabljajo naslednja načela: (a) pooblastila in pravice pristojnega organa, kakor so določene v tem sklepu, lahko izvaja ena od centralnih bank Eurosistema, ki sta določeni kot pristojna organa, ali obe skupaj; (b) vsaka obveznost pristojnega organa, da ravna na predpisan način ali sprejme določene ukrepe v zvezi s posameznim postopkom za naložitev korektivnega ukrepa, kakor je določeno v tem sklepu, je obveznost centralne banke Eurosistema, ki ta postopek začne, kadar posamezen postopek začneta obe centralni banki Eurosistema skupaj kot določena pristojna organa, pa je obveznost vsake od njiju; (c) centralni banki Eurosistema, določeni kot pristojna organa, medsebojno usklajujeta vse interakcije z upravljavcem zadevnega SPPS in vse zahteve, naslovljene nanj; (d) vsaka obveznost upravljavca SPPS do pristojnega organa v skladu s tem sklepom je obveznost do vsake od centralnih bank Eurosistema, ki sta določeni kot pristojna organa, odgovor na vsako zahtevo ene ali obeh v skladu s tem sklepom pa se predloži obema.“;
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca, in sicer do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) navedeno odstopanje podaljšal do 10. septembra 2020. Svet je 4. septembra 2020 s Sklepom (EU) 2020/1253 (6) navedeno odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) navedeno odstopanje podaljšal do 15. januarja 2021. Svet je 12. januarja 2021 s Sklepom (EU) 2021/26 (8) navedeno odstopanje podaljšal do 19. marca 2021. Svet je 12. marca 2021 s Sklepom (EU) 2021/454 (9) navedeno odstopanje podaljšal do 21. maja 2021.
(6)

Natančneje se prošnja Grčije nanaša na „Pravni akt z dne 14. marca 2020“ (3), kot je naveden v točki (a) člena 3 Izvedbenega sklepa (EU) 2020/1346, s katerim je bil uveden posebni dodatek za zaposlene v zasebnem sektorju, katerih pogodbe o zaposlitvi so bile začasno prekinjene. Ta ukrep je namenjen zaščiti zaposlitve v podjetjih, ki so svoje dejavnosti prenehala opravljati na podlagi javnega odloka ali pripadajo gospodarskim sektorjem, ki jih je izbruh COVID-19 močno prizadel, in se nanaša na zagotavljanje posebnega mesečnega dodatka v višini 534 EUR za zaposlene, katerih pogodbe o zaposlitvi so začasno prekinjene. Predpogoj za upravičenost do sheme je, da delodajalec obdrži enako število zaposlenih (kar pomeni iste zaposlene) za obdobje, ki je enako obdobju, za katero je bila pogodba o zaposlitvi začasno prekinjena. Ukrep je bil podaljšan do 31. marca 2021 za redno zaposlene in do 31. oktobra 2021 za sezonske delavce. V prihodnjih mesecih lahko pride do dodatnih podaljšanj v upravičenih gospodarskih sektorjih, katerih število se zmanjšuje.
(4)

Pravo Unije, vključno z odločbama 2003/17/ES in 2005/834/ES, se je za Združeno kraljestvo in v njem uporabljalo v prehodnem obdobju, ki se je končalo 31. decembra 2020, v skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (11) (v nadaljnjem besedilu: Sporazum o izstopu) in zlasti členom 126 in členom 127(1) Sporazuma.
„6.

Sultan Saleh Aida Aida Zabin Druge informacije: Direktor oddelka za kazenske preiskave (CID) v Sani. Izvaja dejavnosti, ki ogrožajo mir, varnost in stabilnost Jemna. Datum uvrstitve na seznam ZN: 25. 2. 2021. Dodatne informacije iz povzetka razlogov za uvrstitev na seznam, ki jih je pripravil Odbor za sankcije: Sultan Saleh Aida Zabin izvaja dejavnosti, ki ogrožajo mir, varnost in stabilnost Jemna, vključno s kršitvami veljavnega mednarodnega humanitarnega prava in kršitvami človekovih pravic v Jemnu. Sultan Saleh Aida Aida Zabin je direktor oddelka za kazenske preiskave v Sani. Imel je pomembno vlogo pri politiki ustrahovanja in uporabe sistematičnih aretacij, pridržanja, mučenja, spolnega nasilja in posilstev politično dejavnih žensk. Zabin je kot direktor CID neposredno odgovoren, ali odgovoren zaradi svoje pristojnosti, za več prostorov za pridržanje, vključno s hišnim priporom, policijskimi postajami, uradnimi zapori in centri za pridržanje ter nerazkritimi centri za pridržanje, ter je vpleten v njihovo uporabo. Na teh lokacijah so ženske, vključno z vsaj eno mladoletnico, prisilno izginile, bile večkrat zasliševane, posiljene, mučene, onemogočalo se jim je pravočasno zdravljenje in bile izpostavljene prisilnemu delu. Zabin je v nekaterih primerih osebe sam mučil.“